Svake substantiv

Svake substantiv (eller linne substantiv) er i germanske språk substantiv som i si opphavlege form enda på konsonanten –n. Alt i norrønt språk var denne konsonanten fallen bort, slik at dei svake substantiva i moderne norsk språk i ubunde eintal endar på ein trykklett vokal; oftast ein –e. 
 Norsk  
På moderne norsk, kan endingsvokalen skifte ved bøying av substantivet:

 ein hane – hanen – hanar – hanane

 ei høne – høna – høner – hønene 

 eit eple – eplet – eple – epla

Nokre svake substantiv kan ha avvikande bøygningsmønster:
 ei furu – furua – furuer – furuene
 (eller ei fure – fura – furer – furene, jamstilt form)
 eit auga – auga – augo – augo
 (eller eit auge – auget – auge – auga, jamstilt form)

Som auga går òg øyra og hjarta. I klassisk nynorsk følgde òg hyrna, noda, nykla, nyra, nysta, okla denne forma. I klassisk nynorsk, som i høgnorsk, er vokalvariasjonane større:
Desse bøygningsmønstra var tillatne sideformer i nynorsk fram til 2012.
 ei høna – høna - hønor – hønone
 ei fura – fura – furor – furone 
 eit eple – eplet – eple – epli

 Norrønt 
+ Hankjønn, granni (nabo)  ubunde eintal  bunde eintal  ubunde fleirtal  bunde fleirtal nom.  granni  granninn  grannar  grannarnir gen.  granna  grannans  granna  grannanna dat.  granna  grannans  grǫnnum  grǫnnunum akk.  granna  grannann  granna  grannana

+ Hokjønn, aska (oske)  ubunde eintal  bunde eintal  ubunde fleirtal  bunde fleirtal nom.  aska  askan  ǫskur  ǫskurnar gen.  ǫsku  ǫskunnar  askna  asknanna dat.  ǫsku  ǫskunni  ǫskum  ǫskunum akk.  ǫsku  ǫskuna  ǫskur  ǫskurnar

+ Hokjønn, gleði (glede)  ubunde   bunde nom.  gleði  gleðin gen.  gleði  gleðinnar dat.  gleði  gleðinni akk.  gleði  gleðina

+ Inkjekjønn, auga (auge)  ubunde eintal  bunde eintal  ubunde fleirtal  bunde fleirtal nom.  auga  augat  augu  augun gen.  auga  augans  augna  augnanna dat.  auga  auganu  augum  augunum akk.  auga  augat  augu  augun

 Kjelder: 
 Prof. Even Hovdhaugen i Kunnskapsforlagets Store norske leksikon 1981 ISBN 82-573-0038-1
 Olav T. Beito: Nynorsk grammatikk Det Norske Samlaget 1986 ISBN 82-521-2801-7

 Sjå òg: 
 Sterke substantiv

Kategori:Norsk språk
Kategori:Lingvistisk morfologi